**A N U N Ţ**

**EVALUAREA DEZVOLTĂRII PSIHOSOMATICE A COPIILOR**

**– în perioada 26.05.2020 – 30.06.2020**

Evaluarea dezvoltării psihosomatice a copiilor se realizează în conformitate cu prevederile din ***Calendarul și Metodologia de înscriere a copiilor în învățământul primar pentru anul școlar 2020-2021, aprobate prin Ordinul M.E.C. nr. 4244/2020 pentru modificarea şi completarea calendarului şi a metodologiei de înscriere a copiilor în învăţământul primar pentru anul şcolar 2020-2021, aprobate prin Ordinul ministrului educaţiei şi cercetării nr. 3.277/2020***.

**În perioada 26 martie – 30 iunie 2020, evaluarea dezvoltării psihosomatice a copiilor** care **împlinesc 6 ani în intervalul 1 septembrie 2020 – 31 decembrie 2020 și:**

**–nu au frecventat grădiniţa în anul școlar 2019-2020;**

**– s-au întors din străinătate**

**se efectuează sub coordonarea Centrului Județean de Resurse și de Asistență Educațională Dâmbovița,** pe baza unei programări prealabile la tel 0245/211144, de luni până vineri, în intervalul orar 9.30-15.00. Programarea se poate realiza și prin transmiterea cererii de evaluare prin email la adresa [administrativ@cjraedb.ro](mailto:administrativ@cjraedb.ro)

Modelul cererii poate fi descărcat **[aici](https://www.cjraedb.ro/images/evaluare_psihosomatica_2020/Cerere_tip_parinte_valabila%20din%2026.05.2020.pdf" \t "_blank).**

În evaluarea dezvoltării psihosomatice a copiilor care împlinesc 6 ani în intervalul 1 septembrie 2020 – 31 decembrie 2020 și nu au frecventat grădiniţa în anul școlar 2019-2020, s-au întors din străinătate, va fi implicat personalul de specialitate al CJRAE Dâmbovița, precum și **medici pediatri/de familie, care vor elibera avizele cu mențiunea ”Apt pentru înscrierea în învățământul primar”.**

**Părinții copiilor vor depune/ vor transmite la sediul CJRAE, o cerere tip în care solicită evaluarea dezvoltării psihosomatice a copilului, însoțită de adeverința de la medicul pediatru / de familie din care să rezulte că dezvoltarea somatică a copilului permite înscrierea la școală.**

**Evaluarea dezvoltării psihosomatice a copilului se va realiza fie la sediul CJRAE cu asigurarea măsurilor de prevenire și combatere a îmbolnavirilor cu SARS-CoV-2**

La încheierea evaluării dezvoltării psihosomatice a fiecărui copil, rezultatul evaluării este comunicat, în scris, părintelui / tutorelui care a solicitat evaluarea. Rezultatul evaluării nu poate fi contestat.

Dacă evaluarea dezvoltării psihosomatice nu atestă pregătirea copilului pentru parcurgerea cu succes a clasei pregătitoare, copilul va fi menţinut în învăţământul preşcolar şi poate fi reevaluat, la finalul lunii august 2020 sau în vederea eliberării unui certificat de orientare şcolară şi profesională.

Evaluarea nivelului de dezvoltare psihosomatică a preşcolarilor cu cerinţe educaţionale speciale se va realiza la sediul CJRAE Dâmbovița în perioada **26 martie 2020 – 31 august 2020** pe baza unei programări prealabile (***telefon 0245/ 211144)***

Orice altă situaţie va fi rezolvată în cadrul Comisiei județene - Inspectoratul Școlar Județean Dâmbovița, în interesul educaţional al elevului şi în conformitate cu cadrul legal.

**Art. 33(4)**: **CJRAE asigură, la solicitarea părinților/tutorilor legal instituiți/împuterniciților legali, serviciile de evaluare a dezvoltării psihosomatice a copiilor, inclusiv după încheierea perioadei de evaluare prevăzute în calendarul înscrierii. Având în vedere faptul că, din punct de vedere psihosomatic schimbările care intervin la vârsta de 5– 6 ani sunt continue, și, în unele situații, alerte, la solicitarea scrisă a părinților copiilor care au primit aviz negativ de înscriere în clasa pregătitoare, respectivii copii pot să fie reevaluați de către CJRAE, după un interval de timp de aproximativ 3 luni.**

**Art. 53(2): Situațiile excepționale ale copiilor care nu se încadrează în tranșele de vârstă prevăzute de prezenta metodologie și cererile de amânare a înscrierii în învățământul primar, vor fi analizate și soluționate de Comisia județeană în baza unei proceduri proprii. Părinții/ tutorii legal instituiți/ reprezentanții legali ai copiilor aflați în situații excepționale și cei care depun cerere de amânare a înscrierii în învățământul primar vor fi orientați către CJRAE în vederea consilierii privind nevoia de a lua decizii în interesul educațional al copilului.**

În clasa pregătitoare din învățământul special vor fi înscriși copii cu cerințe educaționale speciale, care împlinesc vârsta de 8 ani până la data începerii anului școlar. La solicitarea scrisă a părinților, pot fi înscriși în clasa pregătitoare și copii cu cerințe educaționale speciale cu vârste cuprinse între 6 și 8 ani la data începerii anului școlar. Pentru înscrierea copiilor cu cerințe educaționale speciale în învățământul special, la documentele prevăzute de metodologie, se adaugă certificatul de orientare școlară și profesională către învățământul special, eliberat de COSP din cadrul CJRAE Dâmbovița.